|  |  |
| --- | --- |
| Puudutatud isikud ja asutused vastavalt nimekirjale | 26.08.2024 nr 5-1/4/2022-32 |

**Aila küla Reinu katastriüksuse ja lähiala detailplaneeringu kehtestamise teade**

Saue Vallavalitsuse 21.08.2024 aasta korraldusega nr 782 kehtestati Aila külas Reinu (72701:003:0054) katastriüksuse ja lähiala detailplaneering.

Planeeritav maa-ala asub Saue vallas Aila külas jäädes 11 Tallinna ringtee, Vana-Arula tee, Arula tee ja Pikamäe tee vahelisele maa-alale. Põhja poolt piirneb katastriüksus haljasala ja parkmetsamaaga. Naaber katastriüksusel (Põldmarja) paikneb ühepereelamu. Lõunast külgneb katastriüksus hoonestamata elamumaaga. Ida poolt piirneb osaliselt kehtiva Arula 1 mü detailplaneeringuga, millega kavandati elamuhoonete ja tootmishoonete püstitamist. Planeeritava maa-ala suuruseks on ca 0,5 ha.

Detailplaneeringu koostamise eesmärk on jagada Reinu katastriüksus 3 krundiks, millest üks krunt kavandatakse kolme boksiga ridaelamu ja abihoone püstitamiseks (juhul kui hoone mahus ei lahendata autode varjualuseid summaarse ehitisealuse pinnaga kuni 160m²). Reinu katastriüksuse ida küljele kavandatakse üks transpordimaa krunt ning lääne poole planeeritakse samuti üks üldkasutatava- ja transpordimaa krunt. Vana-Arula tee poole jääv transpordimaa krunt kavandatakse juurdepääsu tagamiseks. Tagamaks planeeritava hoone kõrval oleval õuealal maanteest tuleneva müra vähendamist, rajatakse 3 m kõrgune muldvall/ mürakaitseekraan. Juurdepääs planeeringualale lahendatakse Vana-Arula tee L8-lt. Planeeringuga on lahendatud juurdepääsutee, parkimine, kruntide tehnovarustus, esitatud servituutide vajadus ning määratud haljastuse ja heakorrastuse nõuded.

Saue valla üldplaneeringu kohaselt asub detailplaneeringuks taotletav maa-ala tiheasustusalas ning planeeritava maa-ala maakasutuse juhtotstarbeks on määratud pere- ja ridaelamumaa. Detailplaneeringu  eesmärk on kooskõlas Saue valla üldplaneeringuga. Detailplaneeringuga ei kaasne olulisi majanduslikke, sotsiaalseid, kultuurilisi mõjusid ning negatiivset mõju looduskeskkonnale.

Detailplaneeringu materjaliga saab tutvuda Saue valla veebilehel <https://sauevald.kovtp.ee/kehtestatud-detailplaneeringud-2024>.

Lugupidamisega

(allkirjastatud digitaalselt)

Aive Mikk

planeeringute spetsialist

Lisa:

1) Saue Vallavalitsuse 21.08.2024 korraldus nr 782.

2) Aila küla Reinu katastriüksuse ja lähiala detailplaneeringu situatsiooniskeem.

Aive Mikk

+372 5270 869 aive.mikk@sauevald.ee